Bico de leite: abril 2015\nObradoiro de lactancia materna para avós e avoas\nPorque o apoio da familia é fundamental para unha lactancia exitosa.\nPorque queremos que os avós e as avoas dos nosos fillos e fillas saiban como axudar.\nPorque nos consta que son unha peza importante na lactancia materna.\nPor todo iso, Bico de leite imparte un obradoiro o día 29 de abril ás 11.30 horas no Centro de convivencia de Fingoi organizado pola Área de Benestar Social e Igualdade do Concello de Lugo. As persoas interesadas en asistir deben anotarse previamente no teléfono 982 29 74 55.\nXa sabedes, agardámosvos!!!!\nPublicado por Bico de leite ás 23:00 No hay comentarios:\nEtiquetas: Área de Benestar Social e Igualdade, Axenda, charla, Concello de Lugo, Obradoiros\nSuspensión do contrato por risco para a lactancia\nAchéganos unha das nosas socias a sentenza favorable que obtivo sobre a suspensión do contrato por risco para a lactancia, e que xenerosamente nos cedeu para que vos contemos o que nela se recolle e que pode ser interesante para quen se atope en situación similar.\nA sentenza recolle que a exposición da traballadora en situación de lactancia natural a axentes, procedementos ou condicións de traballo que poidan influir negativamente na saúde das traballadoras ou do lactante esixe unha avaliación de ditos riscos e que esta ha de ser específica, é dicir, alcanzar á determinación da natureza, grao e duración da exposición, coñecendo con detalle a natureza, extension, características, tempo de exposición e seguimento da existencia do mesmo, e que o empresario debe adoptar as medidas necesarias para evitar a exposición a ditos riscos a través dunha adaptación das condicións ou do tempo de traballo da traballadora afectada.\nCando esta adaptación non sexa posible, ou resulta insuficiente, a traballadora deberá pasar a desenvolver una posto de traballo ou función diferente e compatible co seu estado, podendo incluso ser destinada a un posto non correspondente ao seu grupo ou categoría equivalente, se ben conservando o dereito ao conxunto de retribucións do seu posto de orixe.\nE só cando todo elo non sexa posible, poderá declararse o paso da traballdora afectada á situación de suspensión do contrato por risco durante o embarazo durante o período necesario para a protección da súa seguridade ou da súa saúde, e mentras persista a imposibilidade de reincorporarse ao seu posto anterior ou a outro posto compatible co seu estado.\nEn concreto, entende esta sentenza que a non existencia de seguridade no transporte e conservación de leite, así como que non se dispoña das condicións de intimidade e hixiene necesarias para a extracción supón que se produza un impedimento da normal pauta das tomas propias da lactancia natural, así como a extracción do leite, o cal pode comportar riscos para a saúde da nai como é a mastite, ou para a propia subsistencia da lactancia natural como é a inhibición definitiva do leite.\nAsí que xa sabedes, ter as condicións axeitadas para manter a lactancia materna dos nosos bebés, e o noso dereito.\nPublicado por Bico de leite ás 23:12 No hay comentarios:\nEtiquetas: experiencias de lactancia, Muller, Reflexións\nFotos do obradoiro de porteo respectuoso\nOnte tivemos un novo obradoiro de porteo respectuoso con Elena Belgrano, no que puidemos aprender sobre porteo e ver e probar distintos portabebés. Deixámosvos unhas poucas fotos para que as vexades e agardámosvos no próximo.\nPublicado por Bico de leite ás 12:53 No hay comentarios:\nEtiquetas: charla, Familia, Fotos, Obradoiros, portabebés, Porteo\nObradoiro de porteo\nO 11 de abril, de 10.30 a 13.30 teremos un novo obradoiro de porteo na Casa da Xuventude no que poderemos falar dos beneficios do porteo, e ver e probar diversos portabebés, impartido por Elena Belgrano, asesora de porteo certificada.\nOs interesados en asistir tedes que apuntarvos no correo de Bico de leite bicodeleite@yahoo.es antes do 9 de abril.\nPublicado por Bico de leite ás 0:14 No hay comentarios:


Cando tiña preparado o billete para marchar a Brasil, a súa aptitude para o estudo e a medicación dun mestre ante a familia lograron que Fraguas acudise ao Instituto de Pontevedra e logo á Universidade de Compostela.\nMembro das Irmandades da Fala, do Seminario de EStudos Galegos, do Partido Galeguista, do Instituto Padre Sarmiento, da Real Academia Galega... unha vida dedicada ao estudo da antropoloxía e folclore de Galicia. O final da súa vida dirixiu activamente o Museo do Pobo Galego, do cal é tamén fundador.\nO Concello de Redondela quere neste día reivindicar o seu nome pero, sobre todo, a súa contribución á lingua e cultura de Galicia. Por este motivo celebramos o pasado 5 de maio, na Alameda de Castelao, un espectáculo musical titulado “Amantes da Terra”. Ademais houbo actividades para as escolas (“Canta, miña pedra, canta”, celebrado o 8 de maio na Xunqueira) e unha exposición rotatoria que comezou no Multiúsos do Piñeiral do Crego.\nO propio 17 de maio, ás 12:30, haberá un acto institucional na Alameda de Castelao, fronte á estatua.\nFeliz Día da Lingua de Galicia.\nAdemáis as alumnas do curso de de língua de signos organizado polo Concello de Redondela, fixeron un vídeo homenaxe a Antón Fraguas, no que signan o popular conto recompilado por Fraguas, "Casamento da pulga"


O protagonista local da tarde foi o seu porteiro. Toño desfixo as numerosas ocasión galegas ata que Ique logrou establecer o 0-1, minuto 15. Ao descanso chegouse coa escasa renda burelá. A segunda metade comezou coa mesma tónica. O trepidante ritmo de xogo imposto polo Burela era un lastre para un Fuconsa case inédito en ataque e con moito traballo na súa meta. Excelente a actuación de Toño que evitou o despegamento laranxa. No ecuador do segundo tempo, emerxeu o oportunismo de José López e Lolo Jarque para remontar o partido tras dous descoidos visitantes.\nCon 2-1 favorable e unha afección afanada que remataba de crer o resultado momentáneo, ambos os conxuntos enfiaron o tramo decisivo. Cinco para o final e xogo de cinco para o Burela que desenvolveu á perfección agás na definición. As ocasións eran continuas mais faltaba o merecido premio do empate. Entón xurdiu a figura de Dani Martín que selou un merecido empate, no último minuto, aínda que con sabor agridoce.


Aumenta a ocupación en velorios, mercados e congresos | Noticias de Galicia | CRTVG\nAumenta a ocupación en velorios, mercados e congresos\nPublicado o 05/03/2021 20:33\nGalicia avanza na desescalada e hai novidades relacionadas cos niveis de ocupación.\nNos mercados na vía pública con menos de 50 postos autorizados poderán estár ao 100%. A ocupación será do 75% nas feiras de entre 50 e 100 postos e nas que superen esta cifra deberá limitarse ao 50%.\nTamén aumenta a acollida en actos e congresos. En interior limítase ao 30% ata un máximo de 75 persoas mentres que en exteriores poderán ser ata 150.\nAs novidades afectan tamén os tanatorios e os enterros.\n"Anteriormente podían estar cinco persoas velando no interior das instalacións e 15 fóra. Agora co cambio pode haber dez persoas no interior dos velorios e 25 nos actos que se fagan fóra", conta Jorge Balado, xerente dun tanatorio.\nEntre as novidades tamén está a reapertura de centros sociocomunitarios, cívicos, sociais e de convivencia en todos os concellos coas restricións máis baixas e onde a ocupación será do 30%.\nO DOG incorpora tamén a regulación para a realización de procesos selectivos con garantías sanitarias. Os asistentes deberán permanecer sentados e terá que gardarse unha distancia mínima de metro e medio entre eles ata unha capacidade máxima de 250 persoas.\nBelén Toimil remata sétima e volve superar os 18 metros\nO medo a morrer por covid-19 redúcese á metade, segundo unha enquisa do CIS\nBetis 1-1 Atlético


O parque eólico de Abadín e A Pastoriza rematarase antes de final de ano | Terrachaxa.com\n11 horas Comezo das obras de renovación da estrada LU-120 en Goiriz\n13 horas Patrimonio dos Ancares denuncia danos en mámoas de Cospeito\nO parque eólico de Abadín e A Pastoriza rematarase antes de final de ano\n21 Ago 2019 A Pastoriza, Abadín, Actualidade, Terra Chá A Pastoriza, Abadín, Actualidade, Terra Chá\nO parque eólico Neda, sito entre os concellos lucenses de Abadín e A Pastoriza e impulsado pola compañía galega Norvento, estará rematado a finais do presente ano, así o anunciaron na visita realizada polo director xeral de Enerxía e Minas, Ángel Bernardo Tahoces, que estivo acompañado dos alcaldes del concellos e de representantes da empresa.\nO parque eólico Neda, que comezou a constituírse en decembro de 2018, conta cun investimento de 27,3 millóns de euros e xerará ata 429 postos de traballo, dos cales 107 serán directos, e 322 indirectos. A infraestrutura do centro componse de 11 aeroxeneradores que suman unha potencia total de 34,5 MW, cunha produción de enerxía anual estimada de 125.000 MWh.\nEste parque únese a outros proxectos similares promovidos por Norvento, que inclúen Sasdonigas I e II, Cadeira, A Pastoriza, Carracedo e o parque eólico singular de Mondoñedo. Conxuntamente xeran 131,25 MW, contan cun investimento de 107,5 millóns de euros e dispoñen ata 1.600 postos de traballo.\nTahoces felicitou á compañía galega polo seu traballo con Neda e polo seu compromiso con Galicia e coas renovables, asegurando que “empresas como estas son as que fan que Galicia exhiba posicións líderes nos diferentes ámbitos enerxéticos”. Do mesmo modo, congratulou aos alcaldes dos concellos de Abadín e A Pastoriza por favorecer o que definiu como ‘un éxito empresarial e social’.\nActualmente estanse a construír 18 parques eólicos en toda Galicia, cun investimento aproximado de 470 millóns de euros. Estes centros representan unha aposta da Xunta polas enerxías renovables, xerando riqueza e emprego en Galicia (cunha creación ou retención de máis de 5.000 empregos entre construción e mantemento), e ofrecendo un abaratamento dos custos e da calidade de subministración, cunha potencia programada de 441MW entre todos os parques implicados.\nDeste xeito, a Administración avoga por un crecemento económico sustentable que responda a unha mellora na eficiencia e que implique, de xeito protagonista, a potenciación das enerxías renovables de carácter autónomo como motores desa transformación, garantindo as condicións para que se desenvolvan proxectos vinculados coas enerxías renovables sen renunciar ás garantías urbanísticas, técnicas e ambientais.\nGrazas a este compromiso, Galicia se sitúa á vangarda do emprego das renovables a nivel europeo, superando os parámetros en canto o obxectivo de penetración de renovables para 2030 marcado por Bruxelas (fixado nun 32%, con Galicia xa contando cun 35,2%) ou de xeración eléctrica (marcado no 74% a nivel continental, e cunha produción autonómica do 62,6% xa en 2017).\nEtiquetas A PastorizaAbadínNorventoparque eólicoXunta de Galicia\nAnterior Chacín, en Riotorto, contará cunha nova rede de saneamento de augas\nSeguinte Momán celebra as súas festas patronais os días 23, 24 e 25 de agosto


A USC traballa con alumnado preuniversitario no descubrimento de novos antimicrobianos - - USC\nA USC traballa con alumnado preuniversitario no descubrimento de novos antimicrobianos\nClausurouse a segunda edición de MicroMundo-SWI, unha iniciativa Aprendizaxe-Servizo enmarcada nun proxecto colaborativo a nivel mundial\nActualizada: 04-04-2019 13:56\nEn 2012 nacía na Universidade de Yale a iniciativa Small World Initiative (SWI) coa fin de achegar a cultura científica e a investigación biomédica a novos estudantes para fomentar a vocación investigadora a través dunha estratexia de ‘crowdsourcing’ dirixida ao descubrimento de novos antibióticos. O método a seguir é idéntico ao célebre achado casual da penicilina por Alexander Fleming, mais de maneira dirixida e participativa xa que implica a externalización de tarefas que, en lugar de ser subcontratadas, quedan a cargo dun grupo numeroso de persoas voluntarias ou dunha comunidade.\nO proxecto chegou a España en 2016 da man de profesores da UCM, cunha novidade respecto ao proxecto norteamericano como é a integración de diversos niveis educativos mediante unha estratexia de aprendizaxe-servizo. Xa en 2017 ponse por primeira vez en práctica na USC baixo o nome MicroMundo-SWI e a responsabilidade dos docentes da USC Trinidad de Miguel Bouzas, Sandra Sánchez Poza e Carlos Rodríguez Osorio.\nA comunidade participante no SWI da USC, que conta co apoio da Sociedade Española de Microbioloxía e se enmarca no programa A Ponte, está constituída por centros de ensino secundario da nosa contorna e na súa titorización participan alumnos da materia Microbioloxía I do grao en Farmacia. Tratan de descubrir novos microorganismos a partir de mostras de solo seleccionadas por eles mesmos, así como avaliar o seu potencial para a produción de novos antibióticos.\nMicroMundo/SWI@USC presentou os seus resultados no Salón Nobre de Fonseca nun acto de clausura que presidiu a vicerreitora Celia Besteiro e no que interviñeron María Luisa Pérez del Molino, xefa do Servizo de Microbioloxía da Xerencia de Xestión Integrada de Santiago e membro do proxecto da WHO/IUATDL ‘Global project on Anti Tuberculosis Drug Resistance Surveillance’, cunha charla sobre a resistencia aos antobióticos e Balázs Libisch, do Centro Nacional húngaro de Investigación e Innovación en Agricultura, e Lubomír Janda, do Instituto checo de Investigación Veterinaria.\nO proxecto MicroMundo/SWI@USC pretende implicar xente nova nun proxecto de ámbito internacional que estimule a vocación do alumnado preuniversitario pola investigación científica, motivándoo para realizar a súa formación universitaria en Ciencias Experimentais e da Saúde ou a continuar a súa carreira científica neste ámbito unha vez rematados os estudos universitarios.\nPor outra banda, busca concienciar a sociedade sobre un problema de saúde acuciante: a crecente resistencia das bacterias aos antibióticos e a necesidade de financiar a investigación para o descubrimento de novos antimicrobianos. De non ser así, advirten os responsables da iniciativa, os custes económicos e sociais ata o ano 2050 estímanse respectivamente en 100.000 billóns de euros e 300 millóns de mortes prematuras.\nNo proxecto da USC os estudantes universitarios actúan como monitores SWI mediante una estratexia de aprendizaxe e servizo (ApS), modalidade que implica o alumnado en proxectos educativos con utilidade social vencellando así de maneira directa a Universidade coa cidadanía. Son, deste xeito, estudantes da materia Microbioloxía I de Farmacia quen nos centros de Ensino Secundario e Bacharelato colaboradores, e baixo a supervisión do PDI implicado, organizan e xestionan un laboratorio de microbioloxía no que traballan con microorganismos ademais de charlas sobre o problema das resistencias bacterianas e o seu impacto socioeconómico.\nNo caso de observar no traballo de campo algún fenómeno positivo de antibiose, os monitores SWI emprazan a alumnado seleccionado a participar nun obradoiro na USC no que se explicará como se realiza a identificación dos microorganismos mediante técnicas microscópicas, bioquímicas e moleculares. Rematado o proxecto, os microorganismos seleccionados deposítanse na colección do Departamento de Microbiooxía e Parasitoloxía ou en grandes coleccións xestionadas por plataformas de rastreo a gran escala, como a da Fundación MEDINA (Granada) onde estarán a dispor dos equipos que desexen caracterizar en profundidade a produción de posibles antibióticos.


148,4 millóns de € (2015)\nO Pazo provincial de Pontevedra sitúase no paseo Montero Ríos, desta cidade. Inicialmente tiña a sede no convento de San Francisco, desde onde se trasladou ó actual pazo en 1890. Este construíuse sobre a antiga leira do convento de San Domingos, baixo a dirección do arquitecto Alejandro Rodríguez Sesmeros.\nRamón García Florez (nomeado pola Xunta Central do Goberno de Galicia; 6 de agosto de 1843).\n↑ A Deputación de Pontevedra aproba os orzamentos de 2015[Ligazón morta]. galiciae.com, 29/12/2014.\nTraído desde "https://gl.wikipedia.org/w/index.php?title=Deputación_de_Pontevedra&oldid=5225567"\nA última edición desta páxina foi o 17 de agosto de 2019 ás 10:44.


Un novo Metal Gear, o novo de Kojima | Memoria Pixelada\nUn novo Metal Gear, o novo de Kojima\nDespois da cantidade de cousas especuladas sobre o proxecto de Kojima, parece que chega o final do enigma , xa que na páxina de Kojima Productions, aparece, ademáis dos clásicos números ,unha imaxe do que parece ser Big Boss. Con isto parece deixar claro que o xogo do que estamos a falar é dun novo Metal Gear, supostamente anos despois do ocurrido no MGS 3: Snake Eater.\nPero o tema non remata aí, xa que en Famitsu fixeron unha entrevista a Hideo Kojima no que aparecen dúas imaxes, a que xa falabamos anteriormente e outra na que aparece Raiden cun aspecto bastante similar ao da cuarta parte. Qué significa isto?. Aínda non sabemos nada. Viaxará Raiden ao pasado?,controlaremos aos dous personaxes en diferentes tempos?,veremos cando nos saca de dúbidas o Kojima.


Entrega de premios do VIII Campionato de Sumillería ‘Suso Domínguez’\nel febrero 23, 2022 Publicado por Redacción HGgTonline\nO conselleiro de Cultura, Educación e Universidade, Román Rodríguez, poñe ao Centro Integrado de Formación Profesional Carlos Oroza de Pontevedra como un exemplo “da calidade das ensinanzas de FP que se imparten en Galicia, neste caso concreto no que atinxe á formación no eido da restauración”. Así o sinalou con motivo da final do VIII Campionato de Sumillería Suso Domínguez, que cada ano organiza o centro en homenaxe ao falecido profesor e xefe de estudos que lle da nome ao certame.\nRomán Rodríguez aproveitou para felicitar aos premiados así como a todos os participantes neste certame no que nesta ocasión contou coa presenza de centros de hostalaría de Asturias (o CIFP de Hostalería e Turismo de Xixón), de Euskadi (o CIFP Gamarra) e de Portugal (de Viana, de Porto e de Coímbra) e dos sete centros que xunto co CIFP Oroza forman parte da rede de centros de hostalaría de Galicia. A edición deste ano -centrada na sidra e cuxa proba final consistiu nun escanciado- contou co apoio dos tres consellos reguladores da sidra (asturiano, vasco e galego).\nJosé Ignacio Ordóñez Barbero, estudiante do CIFP Hostelería y Turismo de Gijón, proclamóuse gañador da octava edición do Campionato de Sumillería. En segundo lugar quedou Natalia Fernández Rey, alumna do CIFP Paseo das Pontes (A Coruña), e no terceiro Marcos Fernández Veloso, do IES Vilamarín (Ourense).\nConexión co mundo empresarial\nNa súa intervención, o titular do departamento educativo da Xunta subliñou a importancia de iniciativas coma este certame “para visualizar a calidade formativa dos alumnos que saen dos nosos centros de FP e conectalos co mundo empresarial”.\nNesta liña destacou que os “éxitos” da Formación Profesional galega veñen avalados por “altísimas taxas de inserción laboral”, que acadan un 85% de media, porcentaxe que se eleva na modalidade dual ata case o 97%.\nReiterou, así mesmo, a aposta do Goberno galego por estas ensinanzas, que recibirán un novo impulso na próxima década a través da recen aprobada Estratexia Galega de FP 2030, cunha aposta pola innovación e a calidade cunha inxección de 900M€ ata 2024.\nCentro referente das ensinanzas de Hostalaría e turismo\nO CIFP Carlos Oroza, no que estudan un total de 345 alumnos, conta cunha ampla oferta de estudios de distintas especialidades vinculadas á familia de Hostalaría e turismo, con dous ciclos de FP Dual (de Cociña e gastronomía e de Xestión de aloxamentos turísticos) e un curso de especialización en Panadaría e bolaría artesanal.\nAsí mesmo, imparte os ciclos medios de Cociña e gastronomía, de Panadaría, repostaría e confeitaría e de Servizos en restauración; os ciclos superiores de Dirección de cociña, de Dirección de servicios de restauración, Guía información e asistencia turísticas e Xestión de aloxamentos turísticos, así como o ciclo básico de Cociña e restauración.\nA rede integra aos oito centros públicos dependentes da Consellería de Cultura, Educación e Universidade desta especialidade formativa, en concreto os CIFPs Paseo das Pontes (A Coruña), Compostela (Santiago de Compostela), Carlos Oroza (Pontevedra) e Manuel Antonio (Vigo); ademais dos IES Fraga do Eume (Pontedeume), de Foz (Foz), Sanxillao (Lugo) e de Vilamarín (Vilamarín).\nHOSTELERIA NOTICIAS HGgTonline NOTICIAS HGT VINOS


U-la Verdade: 2011\nVolveu a dictadura\nContan os libros de historia e os meus maiores, que antes de que nacera existiron moitas dictaduras. Todas estas seguian un patron moi basico, unha persoa, apoiado nun exercito, roubaba o poder a un pobo e estableciase como unico mandatario, protector do reino e guia moral do pobo. Dabase a norma de que os dictadores habitualmente eran xente de corte conservador que non aceptaba cambios e que loitaba contra o distinto. Por ultimo destacaba entre eles a costume de establecer circulos cercanos cerrados onde congregrar o poder, que xa se sabe que a intelixencia e contagiosa e que os que mandan sempre saben escoller adecuadamente os amigos.\nTodos estes periodos e dictadores destacaron polo retraso causado nos seus paises e polo sufrimento do seu pobo.\nVivimos no mundo global e ainda podemos comprobar a plaga que significa cada vez que un deles toma o poder. Africa e oriente exemplifican claramente todos estes males; pero ainda asi permitimos a sua existencia, por desinterese e abandono do pobo oprimido ou por intereses economicos, para roubar a riqueza do pais.\nO 1° mundo, como alguns jactanse en chamar, esta enchido de orgullo por haber deixado atras esa epoca e saca peito o falar das suas democracias.\nPois ben, a democracia morreu, exemplos coma Grecia e Italia demostran que o pobo volveu ser roubado, que non teñen o poder. A crise economica demostra cada dia que surxiu un novo tirano, pero semella que non conseguimos darnos conta. Somos tan cadriculados que cando algo sae do patron establecido xa non aceptamos chamalo igual. Dende logo agora non hai home e non hai exercito como tales, non hai guerra nin armas; pero iso seria ser superficial. A persoa trala dictadura son os ricos, os donos das meirandes fortunas do mundo e das empresas mais importantes (bancos, aseguradoras, etc.), o seu exercito son os directivos e politicos que fan realidade as suas operacions, a guerra e esta loita co pobo, por retirarlle dereitos, por retirarlle poder, por escravizalos, e as victimas somos todos, xa chegan os mortos reais, pero sendo mais obxetivos vemos que non fan falla cadaveres, que cada parado mais, cada traballo mais precario, cada dereito perdido fai de nos unha victima mais.\nDixeron que o capitalismo nos salvaba de todalas dictaduras que equilibraba o mundo, q iamos ser mais felices. Todo era mentira, cada paso que demos nesa direccion achegoulles mais o seu obxectivo.\nHoxe hai toque de queda!!\nVOLVEU A DICTADURA!!!\nSalve o capitalismo!!\nPublicado por RedChaos en 15:47:00\n¿E quen morreu? A Democracia..\nFai anos a sociedade española ven reclamando a reforma en profundidade da constitucion. Entre os que apoian un cambio de reximen eliminando a existencia da corona como soberana, os que buscaban unha maior separacion dos poderes lexislativo e xudicial, quenes querian unha reforma do poder lexislativo, quenes buscaban un incremento do poder rexional en prol dun estado federal... foron moitas as voces que pediron un cambio e moitas as razons esgrimidas, pero a resposta dos partidos maioritarios PP e PSOE sempre foi a mesma, "...a reforma da constitucion require uns esforzos e consensos non dispoñibles..."\nPois ben, hoxe 30 de Agosto de 2011, o mundo cambiou para estes partidos, o imposible logrouse e cunha falta de consenso e de esforzo nunca vista, aprobase no congreso unha reforma "express" da constitucion.\nMoitas son as dubidas sobre a orixe da idea da reforma, o BCE, os mercados, Merkel; maiores as dubidas sobre o seu obxetivo, estabilizar a economia (en 2018?), mandar unha mensaxe os mercados; e mais si cabe sobre o resultado xa que parece que esta partida que estan a xogar os mercados e os estados fai tempo esta fora do control destes ultimos.\nEnton ¿para que se fai? Esta e a pregunta maxica no dia de hoxe, de que vale unha medida que moitos expertos xa dixeron non tera un reflexo no mercado, causa unha separacion cos cidadans dificilmente arranxable e unha division entre partidos historica. Q pasou cos problemas de reformar a constitucion? Por que non se modifican as outras reivindicacions sociais?\nAs preguntas voan pero a realidade cazaas sen deixar respostas minimamente serias. A realidade mostra uns politicos facendo de dictadores encubertos a caza dos beneficios sociais e dereitos dos cidadans.\nHoxe morreu a democracia, fagamoslle un enterro digno.\nPublicado por RedChaos en 16:24:00\nEtiquetas: #15m, Reformazo, Spanishrevolution\nO meu Maio do 2011\nTra-la sorpresa inicial e uns dias para organizarse, aproveitei este fin de semana de reflexion para organizar ideas e obxetivos coa fin de non perde-la cabeza nin deixarme levar pola extasis da ilusion colectiva.\nComecei cheo de enerxia, querendo cambiar o mundo, enchido de obxetivos e metas, propostas e cambios. Poderiamos consegui-lo pleno empleo, esquecer a fame, eliminar as inxustizas e consegui-la paz mundial. A revolucion estaba feita, a xente, cada vez mais, votabase a rua para mostrar o seu apoio, a repercusion mundial era evidente e outros paises semellaban querer seguir o noso caminho... todo era posible, pero enton voltei o mundo.\nTinha unha comida familiar e abandonei toda a voraxime de sensacios e revolucion, de asambleas e propostas para acompanhar o meu entorno mais cercano por unhas horas, co obxetivo dunha celebracion familiar. De pronto a realidade abofeteoume duramente, semellaba que o que estaba a pasar, o que compartira hai unhas horas con tantos cidadans, era un sonho. Non era tema de conversa, pese a que existian debates politicos de todalas ideoloxias, non se mentaba, pese a que todo o mundo compartia as bases do movemento e estaba dacordo cos cambios necesarios, nin sequera no momento no que eu intentaba introducilos na noticia mostraban interese nela; semellaba unha historia que lles contaran, un conto, algunha noticia mais das que ignoraban nos seus periodicos e informativos diarios. A realidade volvia cunha claridade inequivoca, a praza Sol esta chea de xente pero Madrid ten moitas mais prazas, as protestas saen nos medios pero tamen a pobreza no mundo, os mortos das guerras, as inxustizas, os desastres... e ninguen fai nada, o mundo e coma o perezoso, pra movelo fai falla moito traballo.\nPor iso tras novas reflexions e mais pensamentos, dime conta de tres cousas:\n- Non ganhamos nada, non logramos nada, somos o comezo dun cambio, pero ese cambio segue sen desenho nin prazos.\n- Somos moitos, pero doutro lado hai moitos mais, a funcion das prazas debe se-la de informar nas ruas (esto llo roubo a un bo amigo, gracias Gronji) pois todos sabemos que non a todo o que sae na tele se lle fai caso e que he mellor ir a informar que esperar a que pregunten.\n- Podemos aportar mil ideas pero o final, o motivo principal polo que acampamos e para cambiar a democracia (a forma de votar), a participacion do pobo nela e limpala de corrupcion. Non nos extendamos tanto, o q moito agarra pouco apreta, concentremonos nisto, consigamolo e deixemos en mans desta nova democracia o resto de cambios.\nLoitemos con todalas nosas forzas por conseguilo, pero centremonos, somos moitos e moi diversos, busquemolo comun e vaiamos cara diante.\nPublicado por RedChaos en 18:10:00\nEtiquetas: #15m, Eleccions, Spanishrevolution\nAproveitome dun ttopic que creo define perfectamente a realidade do que esta a pasares estes dias no noso pais. Pouco a pouco, de maneira lenta e calmada pero firme e imparable, a xente esta a despertar dun letargo demasiado longo e estase a botar a rua, seguindo o exemplo dos paises arabes (conservando sempre as distancias) queren reclamar a volta da democracia tanto tempo secuestrada por unha clase politica e uns lobbies empresariais cun poder demasiado corrompido e autoritario.\nO exemplo mostrado por "uns poucos" que estan animando o resto e convencendoos de que e preciso esixir un cambio, encheme de orgullo. Hai pouco tempo era das mentes que pensaba que a xente de hoxe en dia teria que perder ainda moito mais para volver a reclamar as rendas da sua vida. Trabuqueime! Pero e un erro tan delicioso que case fai que me saian lagrimas dos ollos!\nCada dia que pasa alimenta as minhas esperanzas de que a minha filla poda vivir nun mundo mellor, de que poderei facer algo por cambia-lo actual para ela e paro todos. Gracias!!!\nPor ultimo e como non podia ser doutra maneira Contade conmigo!!\nPublicado por RedChaos en 21:00:00\nEtiquetas: Manifestacion, Opinion, Spanishrevolution\nO fin da caza o fin da excusa\nHoxe a noticia por excelencia e a morte de Osama Bin Laden. Tras anos de persecucion e busqueda, de loita e guerra, o presidente de EEUU daba a noticia da sua morte e felicitaba o seu pais polo exito logrado.\nNon entrarei a debatir o triste que poder ser, ter que chegar o extremo de felicitarse pola morte de alguen (reservome a opinion sobre o ben ou o mal da accion), nin sequera falarei das victimas indirectas o unico que quero saber e se por fin se acabaron as guerras preventivas, os carceres ilegais, guantanamo, etc.\nEEUU, mentres todo o mundo non para de felicitaros polo voso exito eu vos pregunto ¿cando terminara toda esa inxustiza humana?\nPublicado por RedChaos en 16:17:00\nEtiquetas: Actualidade, EEUU, Internacional, Terrorismo


Gonzalo Caballero formula ampliar os prazos da comisión de reconstrución para deseñar "os mellores proxectos" de cara a obter fondos europeos: "Non podemos deixar que o Plan Marshall 2 pase de largo por Galicia" | PSdeG-PSOE\nO líder do PSdeG chama a Feijóo a “aparcar o conflito” co goberno de España e subliña que “está amosando a súa inconsistencia” ao decidir agora fortes restricións tras criticar o estado de alarma na primeira vaga da covid\nVigo, 23 de outubro de 2020. O secretario xeral do PSdeG, Gonzalo Caballero, formulou hoxe alongar o tempo de traballo da comisión de reconstrución para poder deseñar “os mellores proxectos” de cara a obter fondos europeos. “Non podemos deixar que o Plan Marshall 2 pase de largo por Galicia”, advertiu.\nAsí o dixo ao termo dunha xuntanza con Asime e logo de coñecer que os fondos europeos non van estar dispoñibles antes do 1 de xaneiro, precisamente o mes que PP e BNG pactaron para a finalización dos traballos da citada comisión.\n“É difícil definir a reactivación económica antes de saber as regras e de coñecer os cauces para obter os fondos comunitarios”, subliñou Gonzalo Caballero, convencido de que “se a comisión non ten tempo para traballar, verase limitada a súa eficiencia”.\nSobre todo, recalcou, tras 11 anos nos que a Xunta careceu de política económica e industrial e nun momento no que Feijóo “conta cada día unha receita”. “Un día formula sete grandes proxectos para os fondos europeos e hoxe xa fala de máis de 100 sen que se saiban nin os criterios”.\n“Feijóo ten a nosa man tendida para alongar os prazos da comisión e ter tempo suficiente para deseñar unha estratexia e un plantexamento de país”, engadiu o líder do PSdeG, consciente de que Feijoo foi “un xestor pésimo no eido económico”, como proba a desaparición de empresas de referencia como Alfageme, Pescanova, Caramelo ou as caixas galegas.\nTamén na liña do compromiso co desenvolvemento económico e industrial de Galicia, o presidente de Asime, Enrique Mallón, agradeceu a visita de Gonzalo Caballero e a súa conexión constante co sector ao que representa, que engloba o naval, a automoción e o aeronáutico.\nAsí mesmo, amosou a súa intención de traballar nos retos da transformación enerxética e dixital para optar a fondos europeos.\nDo mesmo xeito, consciente de que a industria metalúrxica galega representa unha parte moi significativa do PIB galego e a máis de 65.000 traballadores, Mallón apelou a traballar conxuntamente entre os distintos eidos do naval, da automoción e do aeronáutico.\nAdemais, no marco desta visita, Gonzalo Caballero puxo o foco nos altos niveis de contaxio de coronavirus que se están rexistrando en Galicia, onde onte se coñeceron 500 novos casos. e chamou a “extremar as preocupacións” para atallar a súa propagación.\n“Hai que tomar as medidas necesarias para frear os contaxios, á vez mantendo un nivel de actividade suficiente que non implique un desplome económico”, defendeu o líder do PSdeG, quen fixo fincapé na necesidade de actuar con “responsabilidade e prudencia, cumprindo as normas”.\nAo fío disto, sinalou a Feijóo que ten que “aparcar a busca de conflito” co goberno de España e utilizar os instrumentos xurídicos dispoñibles no caso de que proceda frear a actividade social entre a medianoite e as seis da mañá. “Non entendemos que Feijóo diga que hai que facelo pero sen que sexa a través do estado de alarma ou do toque de queda”, reflexionou Gonzalo Caballero.\nA maiores, subliñou que Feijóo “está amosando a súa inconsistencia” cando na primeira vaga da covid “criticou o estado de alarma porque restrinxía dereitos fundamentais” e agora está comprobando que hai que tomar medidas como o peche perimetral de Ourense ou a prohibición de que persoas que non sexan convivintes poidan acudir a un establecemento hosteleiro en Santiago.\n“A colaboración e a busca de solucións é a mellor fórmula para defender a saúde e para respaldar tamén a actividade económica e o emprego”, remachou.


ASOCIACIÓN GALEGA DE AMIZADE CON ISRAEL: A propósito da situación no Monte do Templo en Xerusalén\nA propósito da situación no Monte do Templo en Xerusalén\nXerusalén, 3 de novembro de 2014\nO Monte do Templo en Xerusalén, onde se estiveron situados os dous Templos xudeus, é o lugar máis sacro no xudaísmo. Chamado Haram al-Sharif (o Nobre Santuario) por parte dos musulmáns, o lugar, hoxe, contén o Domo da Roca así como a Mesquita de Al-Aqsa, que é considerada o terceiro sitio máis sacro no Islam.\nA Mesquita de Al-Aqsa está situada ao sur da chaira do Monte do Templo, cubrindo unha parte relativamente pequena da súa superficie. Máis aínda; todas as evidencias sitúan aos Templos xudeus históricos nunha parte diferente do Monte do Templo que a parte que, na actualidade, está ocupada pola mesquita.\nCando Israel reunificou Xerusalén (1967), decidiu autorizar ao Waqf Islámico (entidade islámica que controla e dirixe os edificios, incluíndo a Mesquita de Al-Aqsa en Xerusalén), a continuar administrando o lugar. Israel elixiu manter, ademais, o status-quo existente, de acordo ao cal os non-musulmáns poden visitar o Monte do Templo en horarios determinados, pero non están autorizados a levar a cabo ningún tipo de rezo. Máis aínda, os non-musulmáns, que visitan o Monte do Templo, non poden entrar na Mesquita de Al-Aqsa, e teñen certas limitacións para visitar outras partes do lugar, en especial os grandes espazos abertos.\nResulta moi importante salientar que, o Goberno de Israel, atópase firmente comprometido a manter o status quo no Monte do Templo, e oporase a calquera proposta para cambialo.\nNos últimos meses, os radicais palestinos tentaron quebrantar o status quo, evitando que cristiáns e xudeus puideran visitar a explanada do Monte do Templo. Os radicais palestinos ( incitados por Hamas e a rama radical do Movemento Islámico en Israel) atacaron aos visitantes, así como á policía con pedras, bombas incendiarias e pirotecnia, utilizando a Mesquita de Al-Aqsa como a súa base de operacións. As autoridades israelís trataron de conter estes intentos, por parte de extremistas islamitas, de escalar a situación no Monte do Templo.\nAs ridículas e delirantes acusacións sobre que, Israel, planea causar algún dano á Mesquita de Al-Aqsa, non teñen ningún sentido nin base real. O feito de que proveñan non só de extremistas islamitas, senón tamén da corrente principal do liderado palestino, resulta alarmante e perigosa.\nSon os mesmos axitadores palestinos quen están a profanar a Mesquita de Al-Aqsa, transformándoa en base para ataques. Utilizan o mobiliario da mesquita como barricadas e lanzan pirotecnia, dende dentro das súas instalacións, onde as alfombras e vigas de madeira poden prenderse lume, con suma facilidade. Os axitadores demostran a súa absoluta falta de respecto cara a maioría dos devotos musulmáns, quen só desexan rezar en paz, así como, tamén, cara ao propio Waqf Islámico que administra o lugar.\nA Policía israelí, responsable da orde pública en Xerusalén, toma medidas escrupulosas e moi especiais para non ferir a sensibilidade dos devotos musulmáns no Monte do Templo. Os oficiais só entran á área en casos moi específicos, cando é necesario controlar os disturbios. Máis aínda, no marco da súa política, a Policía nunca penetra na mesquita. A pesar que, con frecuencia, atópanse en situacións de alto risco para as súas vidas, os oficiais de policía, que operan no Monte do Templo, están equipados só con medidas non letais.\nEspérase que, tanto os devotos musulmáns como os visitantes doutras relixións, respecten o status quo. A policía encargarase daqueles que quebrantasen as regras, sexan musulmáns, xudeus, ou membros de calquera outra relixión.\nIsrael outorga o máximo valor a manter a liberdade de relixión e culto. Os sitios sacros xudeus (como o Muro Occidental), atópanse abertos sen limitacións a visitantes de todas as relixións, así como os sitios sacros cristiáns en Xerusalén.\nDe seguido podedes ver un vídeo que mostra aos axitadores palestinos que profanan e comprometen a propia Mesquita de Al-Aqsa que, supostamente, seica pretenden protexer\nPublicado por AGAI ás 19:22


Un rapaz inocente | Á marxe do tempo\n28 de julio de 2015 a las 0:20\nAtopeime con el o outro día na rúa. Está gordiño, igual que cando era neno, e ten o mesmo rostro beatífico que tiña na infancia. É un inocente. Sabía todas as letras menos o “a”. Como este era o primeiro da serie no silabario, non conseguía arrancar, de maneira que debía esperar a que o mestre lle dixese como se chamaba aquela letra para proseguir logo coas demais. Entón xa podía dicilas de corrido: e, i, o, u… Para volver ao principio, necesitaba axuda de novo, que nunca lle negaban, pero que lle prestaban a berros.\nNos recreos arrimábase a unha parede, abría a boca, debuxaba un sorriso de anxo e miraba como xogaban os outros rapaces. Nunca o vin participar en nada, a non ser un día que, para completar o número que faltaba nunha disputa entre indios e vaqueiros, aceptou facer de cabalo dun destes. Chamábase Rayo de Plata.\nNon era un bo cabalo: demasiado gordo, demasiado infeliz e pouco competitivo. Perdeu o posto diante dun ladilla de pelo rapado, tipo mioca, que corría descalzo e facía trampas. Non creo que lle importase en absoluto. Nacera coa cabeza apagada e carecía de calquera recurso que fose máis alá da pura inocencia na que vexetaba. Nunca vin uns ollos cunha bondade tan limpa, sen malicia de ningunha clase. Estou seguro de que ás persoas que o queren ben non lle importaría que fose un pouquiño máis malo.\nEsta columna publicouse orixinalmente o 28 de xullo de 1996.\nDevoción e carraxe\nUna respuesta a “Un rapaz inocente”\njulio 30th, 2015 a las 10:12\nMe encanta tu inspiracion


OPEN ENDURO BTT CONCELLO DE MOAÑA\nLer máis acerca de OPEN ENDURO BTT CONCELLO DE MOAÑA\n1° ENDURO MONTE CASTELO BURELA\nLer máis acerca de 1° ENDURO MONTE CASTELO BURELA\nO Open de Galicia de Enduro pechouse en Budiño con vitoria do campión Óscar Martínez\nRematou a temporada de BTT en territorio galego e fíxoo sen sorpresas na última xornada do Open de Galicia de Enduro. Óscar Martínez del Campo conseguiu no Enduro BTT Faro de Budiño a súa cuarta vitoria do curso. O rider elite do Xtrembike chegou a esta cita no concello pontevedrés do Porriño co título asegurado matemáticamete e tampouco se rexistrou ningún cambio de líder nas outras seis categorías deste certame.\nLer máis acerca de O Open de Galicia de Enduro pechouse en Budiño con vitoria do campión Óscar Martínez\nO Open de Galicia de Enduro baixa o pano en Budiño\nO calendario de BTT en Galicia da temporada 2016 chega a súa conclusión este domingo no Porriño. O Open autonómico de Enduro vivirá a súa última xornada puntuable despois de que durante as últimas semanas xa remataran os certames do resto de modalidades de bicicleta de montaña: Cross Country olímpico (XCo), BTT-Maratón (XCM) e Descenso (DHi).\nLer máis acerca de O Open de Galicia de Enduro baixa o pano en Budiño\nTony Pérez e Desirée Duarte, vencedores do I Enduro Serra do Galiñeiro\nGondomar, 25 de setembro de 2016. O vigués Tony Pérez, do equipo Intense Store, proclamouse campión na sexta proba do Open de Galicia de Enduro. O corredor olívico completou os cinco tramos cronometrados da carreira en 23:25, oito segundos por diante de Óscar Martínez, o segundo clasificado. "Era o que viña buscar, viña pelexar pola xeral, saio con esa intención en case todas as carreiras; nunhas hai máis opcións e noutras menos.\nLer máis acerca de Tony Pérez e Desirée Duarte, vencedores do I Enduro Serra do Galiñeiro\nO Open de Galicia Enduro entra no seu treito final na Serra do Galiñeiro\nEste domingo celébrase a sexta penúltima proba puntuable para o Open de Galicia Enduro 2016. O clube +Enduro MTB organiza o Enduro Serra do Galiñeiro na parroquia de Vincios , no concello pontevedrés de Gondomar, que contará con preto de cen participantes e vivirá o seu pistoletazo inicial ás 08:30 horas. Óscar Martínez (Xtrembike) e Eva Abadín (Barbanzabike) defenderán os seus primeiros postos nas clasificacións elite.\nLer máis acerca de O Open de Galicia Enduro entra no seu treito final na Serra do Galiñeiro\nTony Pérez e Desirée Duarte conquistaron o Campionato de Galicia de Enduro en Moaña\nO máster-30 Tony Pérez e a elite Desirée Duarte foron os máis rápidos no campionato de Galicia de Enduro BTT celebrado este domingo na localidade pontevedresa de Moaña. O vigués do Laesports impúxose por diante de dous riders elite, o seu compañeiro de equipo Rubén Rodríguez e de Mauro González (Salvaterra), mentres que a representante do Bioracer bateu a Lucía Vázquez (Maiatos) e a Eva Abadín (Barbanzabike).\nLer máis acerca de Tony Pérez e Desirée Duarte conquistaron o Campionato de Galicia de Enduro en Moaña\nTony Pérez fíxose co título Master-30 do Open de España de Enduro\nA clasificación xeral Master-30 do Open de España Cannondale Big Ride Powered By Rotor veuse para Galicia. Tony Pérez certificou a súa vitoria impoñéndose na cuarta e última xornada deste certame celebrada na localidade oscense de Castejón de Sos. O representante do Laesport CD-Intense Store foi o mellor da súa categoría nesta cita nos Pirineos e ocupou a quinta posición na táboa scratch, xusto por diante do seu compañeiro de equipo Rubén Rodríguez, sexto na sctach e cuarto na elite.\nLer máis acerca de Tony Pérez fíxose co título Master-30 do Open de España de Enduro\nII ENDURO BTT FARO DE BUDIÑO\nLer máis acerca de II ENDURO BTT FARO DE BUDIÑO\nO portugués Borges e a ponteareá Duarte, os máis fortes no Open de Galicia Enduro de Salceda\nA quinta xornada do Open de Galicia Enduro celebrada na localidade pontevedresa de Salceda de Caselas tivo un vencedor de prestixio internacional. O portugués José Borges (BH Gravity Team), corredor que disputa as World Series, conseguiu unha vitoria que non lle puxeron nada fácil os riders galegos. Óscar Martínez (Xtrembike-Cannondale), segundo clasificado, continúa no máis alto da xeral do certame autonómico, mentres que en féminas se impuxo a ponteareá Desiree Duarte (Leioa Txirrintxu Elkartea) por diante de Eva Abadín (Barbanzabike), que mantivo a camisola de líder.\nLer máis acerca de O portugués Borges e a ponteareá Duarte, os máis fortes no Open de Galicia Enduro de Salceda


SALVEMOS O MALECÓN - ¿A FAVOR DA PONTE?\nOs argumentos esgrimidos en favor da construcción da nova ponte do Paseo do Malecón NON SON CONVINCENTES en ningún caso.\nA continuación, expoñemos cada un dos principais alegatos realizados a favor da ponte que se foron trasladando á cidadanía ata o día de hoxe, así como a correspondente resposta que, ao noso criterio, se axusta máis á realidade.\nTras facer unha análise pormenorizada de cada unha destas supostas necesidades, semella que ningunha ten o suficiente fundamento como para ter que considerar este proxecto de obrigatorio cumprimento ou, dito doutro modo: A NOVA PONTE DE FERRO NON É NECESARIA.\n"A nova ponte vai sacar tráfico do centro de Monforte"\nConsideramos que esta afirmación constitúe unha falacia en toda regra. (VER ENLACE)\nO Paseo do Malecón, moi especialmente nas inmediacións da rúa Hortas, xa debe ser considerado parte do centro urbán e, polo tanto, engadir dous carrís de tráfico que conflúen nesa ubicación supón en si mesmo engadir máis tráfico, xa sexa desde ou cara ao centro da vila (tanto ten).\nAdemais, a apertura deste novo fluxo de tráfico de dobre carril incentiva aínda máis o emprego dos vehículos motorizados nunha zona que merece especial coidado por estar incluida no Plan Especial de Protección do Conxunto Histórico-Artístico de Monforte.\nO argumento esgrimido de que "a ponte saca tráfico do centro ao evitar que moitos vehículos teñan que dirixirse á rúa Hortas" semella carecer de toda lóxica, con independencia de como se defina finalmente o sentido de ambos carrís da ponte, o cal non queda claro no anteproxecto, nin se chegou a confirmar aínda convenientemente. Hai que ter en conta que a desviación do tráfico cara ao hospital do tráfico que vén do Malecón xa se pode facer antes e de forma máis directa pola circunvalación que enlaza co Morín, sendo absurdo pasar polo Malecón para coller este desvío.\n"Ao pechar o tráfico na Ponte Vella hai que construír unha nova ponte para poder seguir circulando con normalidade"\nEsta suposta necesidade non responde a ningún criterio obxectivo, posto que non se fixo ningún estudio de viabilidade que medise nin demostrase estes supostos problemas.\nAo contrario, as únicas evidencias que se observan ante o peche ao tráfico da Ponte Vella amosan totalmente o oposto, xa que cando esta ponte se pecha por labouras de mantemento da ponte, ou ben por determinados eventos, non se teñen manifestado embotellamentos nin dificultades que esixan a apertura de novos fluxos de tráfico alternativos na zona centro.\nAdemais, consideramos que estas supostas necesidades veñen condicionadas en boa parte por un emprego inadecuado dos vehículos que transitan a cotío polas rúas máis céntricas da cidade, de xeito que a mellor maneira de mellorar o tránsito no medio da vila é facer un uso máis axeitado dos vehículos motorizados, de acordo con modelos de cidades máis sostibles e respectuosas co medio ambiente, procurando prazas de aparcamento accesibles para poder deixar o vehículo con facilidade, e percorrer o núcleo urbán camiñando máis comodamente e de xeito máis tranquilo e saudable.\n“A construción da nova ponte proxectada para o Malecón recupera a imaxe do antigo ponte de ferro que se derrubou nos anos 50”\nEsto non é tal porque nin se volvería a reconstruír a mesma ponte nin estaría ubicada no mesmo sitio.\nConvén lembrar que a antigua ponte de ferro estaba ubicada no mesmo emplazamento que ocupa a actual "Ponte Nova" (e non no Malecón, onde a ponte proxectada se quere construír). A antigua ponte de ferro, que se veu abaixo nos anos 50 por falta de mantenemento, era daquela a única existente de dobre sentido para o tráfico no centro da vila mentres que, na nova situación proxectada, teriamos tres pontes con dobre sentido de tráfico separadas tan só uns 400 metros de distancia en liña recta entre elas, tendo en conta a incorporación da ponte da circunvalación feita nos anos 90.\nEn consecuencia, o feito de construír a nova ponte proxectada no mesmo lugar de actual Ponte Nova non presentaría os inconvenientes que denunciamos desde esta plataforma, pero os problemas xorden ao proxectala no medio do Paseo do Malecón, tal e como está concebida na actualidade.\nA antiga ponte de ferro orixinal tiña un enclave máis adecuado\nA distancia que tiña respecto á ponte vella era moito maior á ponte proxectada na actualidade\n"A nova ponte é boa para o futuro de Monforte"\nEsta afirmación non ten en conta en absoluto o modelo de cidade ao que debe encamiñarse Monforte no futuro.\nNa actualidade, o modelo de calquera cidade ou vila debe pasar por preservar o benestar e a saúde dos seus cidadáns, facendo políticas orientadas a protexer os centros das vilas do tráfico e a contaminación, políticas que tamén están a ser fortemente impulsadas polo Goberno de España a través do novo Ministerio para a Transición Ecolóxica.\nA ponte proxectada no Paseo do Malecón vai totalmente en contra destas políticas, as cales se están impulsando con éxito e cada vez máis por todo o mundo, e ademais fará imposible e de xeito irreversible plantealas en Monforte no futuro, pola forte inversión e o impacto que terá a nova ponte na distribución do tráfico cara o centro da vila.\nPor tanto, a construción desta ponte no céntrico Paseo do Malecón é unha decisión trascendental de cara a decidir o modelo de cidade ao que queremos tender: unha cidade onde se priorice a acumulación do tráfico no seu núcleo urbán, ou ben unha cidade máis sostible onde a prioridade sexa a saúde e o benestar das persoas.\n"A construción da ponte do Malecón foi no programa electoral e hai a obriga de cumprir esta promesa"\nNo programa electoral das pasadas eleccións municipais, amosábase este punto redactado do seguinte xeito:\n“Iniciar os trámites para a construción dunha ponte nova no paseo do Malecón, ubicada no lugar da pasarela de madeira para converter en peonil a Ponte Vella”\nEsta sucinta frase non especificaba nin o alcance nin as dimensións da ponte que se pretende construír, polo que a maioría dos cidadáns que votaron esta opción política nas pasadas eleccións municipais descoñecían as verdadeiras repercusións que tería este proxecto, ante o cal moitos deles amosan agora o seu rexeitamento.\nPor outra banda, de todos é sabido que os programas electorais non son sempre de cumprimento estricto en todos os casos, puidendo suprimirse ou adaptarse determinadas medidas se as circunstancias así o requiren.\n"O diñeiro non vai ser problema"\nEste argumento parécenos moi pouco adecuado no contexto actual que estamos a vivir, no medio dunha crise sanitaria mundial provocada pola covid-19 e unha máis que previsíbel crise económica de enormes dimensións e consecuencias incertas.\nO feito de que este proxecto se axuste a presupostos que non dependan do Concello na fase inicial, non debe ser considerado como un factor atenuante, posto que ao final estamos a falar de diñeiro público que vén dos impostos de todos, e a súa finalidade debe ser especialmente tida en conta nestes momentos.\nInvertir máis de 1,5 millóns de euros nun proxecto prescindíbel e que ademais non satisface a moita xente resulta difícil de encaixar. Ademais, esta estrutura complexa debe ter no futuro un mantenemento que alguén debe asumir, e que non se especifica por ningures.\nNo seguinte enlace se reflicte esta cuestión, falándose xa de expropiacións de vivendas no barrio de Ramberde, a fin de proceder canto antes á súa demolición, co gasto que esto suporá para o Concello e o comezo da desfeita dun barrio histórico tranquilo e veciñal como Ramberde. (VER ENLACE)\n“A nova ponte de ferro será un monumento de interese turístico”\nO interese turístico do Malecón na súa configuración actual xa é incuestionable na actualidade. Os turistas captan a vista do río coa Ponte Vella ao fondo nunha estampa preciosa que non precisa de ningunha estrutura desta envergadura, e menos con tráfico rodado por riba. Polo contrario, o feito de romper coa harmonía natural e tranquila de dita estampa, pode perxudicar a atracción turística deste punto emblemático da nosa cidade.\nO interese turístico tamén se apoia en gran medida no desfrute de zonas peonís, verdes e tranquilas que preferiblemente se poidan percorrer sen ruído nin contaminación. Neste sentido, o feito de poder contar no futuro con Malecón peonil proporcionaría un entorno ideal para o desfrute do turista e dos monfortinos.\n“A construción da nova ponte de ferro do Malecón mellora a accesibilidade entre o Hospital e o Centro de Saúde”\nA conexión entre ambos edificios non representa ningunha dificultade na actualidade, posto que o tempo investido en recorrer ambas localizacións na situación actual, e sen empregar a Ponte Vella é de tan só cinco minutos en coche:\nNon parece xustificable a necesidade da acurtar máis este traxecto, máis aínda cando non se evidencian transportes frecuentes nin urxentes entre ambas localizacións.\nAdemáis, non ten sentido mellorar a accesibilidade entre o Hospital e o Centro de Saúde cando a propia ubicación do Centro de Saúde impide a absorción de máis tráfico e a imposibilidade de aparcamento.\n“Non haberá impacto ambiental nin visual”\nA construción dunha ponte de ferro de doble carril cambiará totalmente a percepción sensorial que temos do Malecón, mudando dun espazo verde, agradable, amigable e que invita a pasear, a unha zona ruidosa, caótica e urbán. Ademáis, a marxe dereita do río quedaría totalmente interrumpido para o paseo peonil pola beira, creando un efecto disuasorio do desfrute do espazo público por parte dos cidadáns.\nAínda que a nova ponte de ferro sexa de deseño máis baixo ca actual pasarela, a percepción visual que teñamos será o dunha grande construción de cemento e ferro enriba do río, rompendo totalmente coa liña visual do cauce e transformando un elemento natural como é a madeira nun elemento de ferro non integrado no entorno.\nA propia execución do proxecto eliminará gran parte dos árbores autóctonos que existen na actualidade, deixando sen sombra e frondosidade as márxes cerca da ponte.\nPlano do proxecto sobre a cartografía municipal. En vermello, toda a area de ocupación do proxecto\nParcelario sobre fotografía aérea do estado actual.\nO feito de engadir un carril máis con respecto ao modelo actual que ten a Ponte Vella, incorporaría máis tráfico na zona e fomentaría aínda máis un emprego ineficaz dos coches, o que se traduciría nunha maior emisión de gases de efecto invernadoiro, modelo que vai a contracorrente das políticas de transición ecolóxica e mediambientais das cidades propias do século XXI: transporte e movilidade sostibles.\n“A nova ponte pode favorecer o comercio local das rúas próximas”\nPrecisamente é ao revés: o tráfico non aumenta o comercio, senón que o dificulta. As principais rúas comerciales das cidades de todo o mundo son peonís e os modelos que favorecen a proliferación de peóns nos entornos próximos ás tendas son favorables ao comercio. A construción da ponte de ferro serviría únicamente coma arteria condutora de vehículos, sen espazo para parar, aparcar e achegarse os locais comerciais.\nO Centro Comercia Urbán de Monforte veríase reforzado ao incentivar a peatonalidade da xente nas súas rúas.


Primeiro campionato de League of Legends do Val Miñor na Ramallosa - ValmiñorTV\nInicioGALEGOPrimeiro campionato de League of Legends do Val Miñor na Ramallosa\nPrimeiro campionato de League of Legends do Val Miñor na Ramallosa\nO próximo sábado día 16 de novembro xogarase no Random Gaming Bar situado en Ramallosa (Avda. Manuel Lemos) o primeiro torneo de League of Legends do Val Miñor, un xogo de ordenador cooperativo no que participan ao día 8 millóns de persoas e que visualizaron o campionato do mundo uns 3 millóns, soamente na zona de España. A competición desenvolverase en horario de 11:00 a 13:00 horas, e os interesados en participar deberán inscribirse previamente no propio local.\nO bar, dedicado sobre todo a videoxogos, xogos de mesa e manga (cómics xaponeses) ten como obxectivo achegar ás familias para pasar o rato xogando, quedadas de amigos nun ambiente agradable e distendido. O seu obxectivo é a busca do entendemento entre a tecnoloxía que usan os rapaces e os adultos. O bar está composto de 10 pc’s gaming, 1 Nintendo Switch, 2 PS4, un simulador de carreiras e unha consola retro.\nBaiona inicia el lunes la sustitución de uno de los puentes de madera del paseo de A Ladeira\nO Grupo de Baile Giro’s do Centro Cultural de Baíña e da Asociación de Veciños A Unión de Matamá conseguiu un total de 17 premios na Primeira Fase do “Concurso Nacional de Danza Anaprode”, na […]\nNigrán Decide presenta a súa candidatura o próximo martes, día 30 de abril, nun acto aberto a toda a veciñanza, que se celebrará no auditorio do C.R.C. “O Torreiro” de Priegue, ás 20:15 horas. A […]\nO Goberno de Carmela Silva vén de aprobar a relación de axudas, por valor de 200.000 €, para confrarías de pescadoras e pescadores da provincia de Pontevedra. No caso do sur da provincia de Pontevedra, […]


A Asociación de Veciños de Teis sinala que a Cidade do Mar na ETEA é "unha prioridade" - Vigo al minuto\nA Asociación de Veciños de Teis sinala que a Cidade do Mar na ETEA é «unha prioridade»\nDiante da posibilidade real de que o proxecto do «Campus do Mar», non se execute nos terreos da ETEA, a Asociación Veciñal de Teis, sinala que, desde o comezo, apoiara a realización deste proxecto, promovido pola Universidade de Vigo, porque permitirá: a presenza da universidade na ETEA, recuperar edificios agora abandonados, darlle utilidade a estes terreos e compatíbel con outros usos.\nPara a Asociación Veciñal de Teis, o desenvolvemento do » Campus do mar » é “unha prioridade” e non se pode permitir máis atrasos e, porén, é necesario o acordo e o entendemento entre as tres administracións -Concello, Xunta e Consorcio de Zona Franca- implicadas no desenvolvemento da ETEA.\nA » Cidade do Mar «, esta proxectada desde fai sete anos e impulsada pola Universidade de Vigo, que estivo realizando un gran traballo para por de acordo as diferentes administracións.\nO pasado 3 de maio de 2016, Abel Caballero, Alcalde de Vigo e Salustiano Mato, reitor da Universidade de Vigo, mantiveron unha xuntanza. Abel Caballero, afirmou que a xuntanza » serviu para darlle luz verde á nova dimensión e ao estabelecemento da universidade na ETEA «, comprometéndose a que o Concello levará esta proposta ao seguinte pleno do Consorcio da Zona Franca, algo que non aconteceu logo de dez meses.\nA xuizo da asociación vecinal, “Abel Caballero, mantén unha actitude irresponsábel, pondo en perigo este proxecto”, os veciños creen que “o alcalde deberá preocuparse das súas responsabilidades e compromisos na ETEA, como o mantemento do paseo marítimo ou a apertura da piscina. No caso da piscina logo de investir diñeiro público, de anunciar a súa posta en funcionamento en varias ocasións agora quer cubrila”.\nA Asociación leva anos denunciando o abandono dos terreos da ETEA, por parte de ambas administracións, Concello e Xunta ,e reivindicando unha maior implicación nos mesmos.\nAgora, remata, hai un proxecto e fondos para investir na ETEA, “atopámonos coa paralización do mesmo. Chega xa de utilizar a ETEA, para o enfrontamento entre as administracións. Non podemos perder o proxecto do «Campus do Mar» na ETEA.\nMiles de personas celebran la Arribada en Baiona\n110 personas han muerto de hambre en los dos últimos días en Somalia, azotada por la sequía


A Xunta permitirá ocupar os vehículos con máis dun traballador nos desprazamentos laborais - ValmiñorTV\nInicioGALEGOA Xunta permitirá ocupar os vehículos con máis dun traballador nos desprazamentos laborais\nO vicepresidente da Xunta, Alfonso Rueda, volveu insistir hoxe durante a súa comparecencia despois da terceira reunión do Centro de Coordinación Operativa (Cecop), na necesidade urxente de contar cos equipos de protección individual e mascarillas que o Goberno central se comprometera a facilitar ás comunidades. Nesta liña, destacou que este material é fundamental para que “os profesionais que están a traballar cada día na loita contra o coronavirus e que merecen unha resposta” poidan traballar con seguridade. Por iso, incidiu no traballo da Xunta na busca de provedores que poidan facilitar estes equipos.\nO Cecop aprobou esta mañá a posibilidade de ocupar os vehículos con máis dun traballador nos desprazamentos laborais de sectores esenciais, sempre que se garanta a seguridade laboral dos empregados. Alfonso Rueda explicou que esta medida favorecerá que os principais sectores críticos poidan manter a súa actividade, nos casos en que o traslado se fai a cargo da empresa en vehículos compartidos da súa titularidade ou porque os traballadores comparten vehículo ao carecer algún deles de coche propio.\nDesta forma, poderán desprazarse dúas persoas en vehículos cunha ocupación máxima de cinco persoas; tres nos que teñan capacidade para sete persoas; catro se a ocupación máxima é para nove persoas; e para os que teñan unha capacidade maior a nove prazas, poderán compartir transporte o 30% da súa ocupación.\nNo ámbito sanitario, o Cecop atendeu a solicitude do Colexio Profesional de Logopedas de Galicia e do Colexio Oficial de Podólogos para pechar todos os seus centros e unidades na nosa comunidade ao non poder garantir unha asistencia segura aos pacientes en situación de illamento. Tamén se acordou suspender o servizo da Inspección Técnica de Vehículos (ITV).\nPor outra parte, a Unidade Militar de Emerxencias (UME), levará a cabo a desinfección de case medio cento de centros sanitarios do Servizo Galego de Saúde (SERGAS). Estes efectivos actuarán en 25 hospitais distribuídos nas sete cidades galegas, así como noutras localidades como Cee e Vilagarcía, xunto con outros 24 centros de saúde e de especialidades da comunidade.\nNo eido educativo, o alumnado galego contará desde este luns cun bloque de programación que se emitirá de luns a venres, de 11.00 a 13.00 horas, a través da segunda canle da Televisión de Galicia, G2. En colaboración coa Consellería de Educación, Universidade e Formación Profesional, esta iniciativa busca facilitarlles aos estudantes un complemento educativo aos contidos que están a recibir dos centros de ensino e conta cunha variada oferta de programas que se irá ampliando con achegas do sistema educativo galego.\nTamén neste ámbito, o Cecop considerou que unha vez superada a primeira semana desde que se suspenderon as clases, permanecerá nos centros escolares unha persoa do equipo directivo o tempo necesario para atender ao alumnado e ás familias, ademais de para verificar o funcionamento das infraestruturas tecnolóxicas e o estado do centro.\nAprazamento do pago do alugueiro\nPor outra parte, co obxectivo de causar o menor prexuízo posible aos adxudicatarios das vivendas de promoción pública do Instituto Galego da Vivenda e Solo (IGVS) en réxime de alugueiro e dos locais comerciais da súa propiedade alugados a particulares e asociacións, a Xunta decidiu non xirar os recibos desde abril e mentres se manteña a actual situación de estado de alarma. Nesta liña, o vicepresidente da Xunta indicou que “nesta crise sanitaria ninguén pode quedar atrás e o dereito á vivenda é un dos dereitos fundamentais da cidadanía”.\nMáis de 3.500 familias aloxadas en vivendas de promoción pública do IGVS poderán beneficiarse deste aprazamento, así como os inquilinos de 42 locais comerciais alugados tamén por esta entidade. O importe total dos recibos correspondentes ao mes de abril é de 307.110 euros.\nAsí mesmo, a Xunta asumirá tamén a parte da renda que non cubre a axuda concedida ao abeiro do bono de alugueiro social e do bono de alugueiro social para vítimas de violencia de xénero durante a vixencia das medidas excepcionais adoptadas en relación co COVID-19. Trátase duns 157.500 euros ao mes que se aboarán para pagar a renda pola vivenda duns 700 beneficiarios actuais do programa.\nAloxamentos de garda para acollemento temporal\nNa liña de adaptar en Galicia a orde do Goberno central de suspender a apertura ao público dos aloxamentos turísticos, durante o encontro do Cecop a Xunta decidiu que poderán permanecer abertos os establecementos turísticos necesarios para acoller traballadores dos operadores de servizos de primeira necesidade e das empresas e provedores para asegurar o abastecemento e os servizos esenciais.\nAdemais, facilitarase o aloxamento provisional aos turistas en tránsito que non poidan retornar aos seus domicilios e lugares de orixe desde que se decretou o peche dos establecementos. Tamén se propiciará a apertura de establecementos, en coordinación cos servizos sociais dos concellos, para acoller colectivos que presenten unha especial vulnerabilidade social como persoas sen fogar, en exclusión social ou vítimas de violencia de xénero.\nAsí, habilitaranse como mínimo un establecemento de garda en cada unha das sete grandes cidades para acollemento temporal e que poden estenderse a outras zonas onde fose necesario, sen que ningún deles supere o límite dun terzo da súa ocupación.\nNo tocante á mobilidade, o Cecop aprobou a orde de limitación o aforamento no transporte público marítimo da comunidade. Trátase dunha medida complementaria ás adoptadas polo Goberno central e a Xunta para contribuír á redución da mobilidade cidadá, atendendo ao mesmo tempo ás necesidades dos que deben desprazarse de acordo coas medidas de prevención establecidas.\nA orde aprobada hoxe establece que nos servizos de transporte marítimo de viaxeiros en augas interiores de Galicia, as empresas adoptarán as medidas necesarias para procurar a máxima separación entre os viaxeiros e, sempre que as condicións meteorolóxicas o permitan, que os viaxeiros ocupen a cuberta superior. En calquera caso, non poderá ser ocupado máis dun terzo das prazas en cada cuberta da que dispoña a embarcación, debendo manterse libres as prazas máis próximas ao persoal da navieira.\nO Baiverán 2017, programa cultural e de lecer organizado pola Concellería de Cultura de Baiona, ofrece este mércores 9 de agosto o concerto de “Swing du Monde”, ás 21:30 horas nos Xardíns da Casa da […]\nO Concello de Nigrán inicia ata o 18 de decembro a campaña “Agasallos de Corazón”, destinada á recollida de xoguetes para repartir entre usuarios dos Servizos Sociais do municipio e tamén para promover o Roupeiro […]


Horta | Faro Ocio Norte\nA horta será a protagonista do 21 ao 23 de agosto da campaña #DegustaAMariña da FCAM, que rende homenaxe á XXX Festa da Faba de Lourenzá.\nA Mariña, Degustación, Horta\nA horta da comarca será a protagonista do 21 ao 23 de agosto da campaña #DegustaAMariña da FCAM. Os locais hostaleiros participantes ofrecerán tapas, racións ou pratos elaborados con produtos cultivados na terra mariñá.\nO presidente da FCAM, José Carlos Paleo, dixo que “esta vindeira fin de semana queremos render homenaxe á horta da Mariña e a todas e todos eses produtores que con tanto esmero labran as súas terras e coidan as súas producións. Na horta da Mariña podemos atopar, entre outras cousas, a exquisita faba de Lourenzá, os pementos de Piñeira, tomates, calabacín, pepino, leituga, xudías, repolos, zanahorias, cebolas, allos, fresas, arándanos… é unha produción moi variada e de temporada. Vaise renovando con cada estación”.\nPaleo considera que “esta é unha boa ocasión para saborear os produtos que da a...\nO Concello de Ribadeo pon en marcha unha campaña para promover a venda directa dos produtos da horta e a súa entrega gratuíta ás persoas interesadas no consumo local.\nRibadeo, Produtos, Horta\nO Concello de Ribadeo pon en marcha unha campaña para promover a venda directa dos produtos da horta e a súa entrega gratuíta nos domicilios das persoas interesadas no consumo local. Será mentres dure o confinamento, segundo explicou este mediodía o concelleiro de Desenvolvemento Local, Pablo Vizoso.\nO edil contou que “o Concello, en colaboración coas persoas produtoras e labregas de Ribadeo inscritas no REAGA, ven de poñer en marcha unha campaña para promover a venda directa dos produtos da nosa horta e a súa entrega nos domicilios das persoas interesadas en consumir o noso produto local”.\nVizoso indicou que “as persoas consumidoras poderán ter as súas cestas de produtos de tempada e frescos na súa casa poñéndose en contacto coa produtora que elixa, que lle informará sobre a dispoñibilidade de cada produto e...\nEn Ribadeo rematan os Mercados dos Domingos coa celebración o 14 de outubro da Festa da Horta. Haberá obradoiros, música e degustacións.\nEste domingo, 14 de outubro, celebrarase en Ribadeo a Festa da Horta. Terá lugar nas inmediacións da praza de abastos, e haberá obradoiro de cestería, música, zume de mazá artesá, castañas asadas e degustación de produtos da horta local. Esta cita está organizada polo Concello de Ribadeo e a asociación A Sucadoira.\nA concelleira de Desenvolvemento Local, Ana Martínez, explicou que “o vindeiro domingo, 14 de outubro, celébrase en Ribadeo a Feira da Horta, que xa vai pola décimo sexta edición, e que terá lugar na praza de abastos durante toda a mañá en horario de nove a dúas. Esta feira vense realizando anualmente con motivo do peche da tempada estival dos mercados dos domingos, que se celebra no mesmo sitio onde se ubica a feira, diante da praza de abastos. Está organizada polo Concello de Ribadeo en colaboración coa asociación de...\nMondoñedo, Horta, Galipizza\nA colaboración estenderase ao longo de todo o ano e Galipizza irá sumando os diferentes produtos da horta segundo a temporada. Tamén se valorará, en función da...\nO 15 de maio desenvolverase en Burela un taller de horta familiar ecolóxica. As prazas son limitadas. Terán preferencia @s veciñ@s da localidade.\nBurela, Taller, Horta\nA Delegación de Medio Ambiente organiza un taller de horta familiar ecolóxica que terá lugar o 15 de maio. Desenvolveras na Praza de Abastos en horario de tarde da 16:00 á 20:00 horas.\nO número de prazas é limitado a 20 alumn@s, e as persoas interesadas poden inscribirse na oficina de Medio Ambiente ou no teléfono 982 580 867.\nA concelleira de Medio Ambiente, Noelia María Ben, anima a participar neste taller no que “terán prioridade os veciños e veciñas de Burela”.\nA edil burelesa salienta que “o obxectivo é presentar os primeiros pasos para crear ou transformar unha pequena horta ecolóxica destinada ao autoconsumo así como a resolver as inquedanzas máis habituais”.\nEste taller será coordinado polo espazo agroecolóxico A Estruga e impartido polo...\nO 25 de setembro celébrase en Ribadeo a XIV Feira da Horta, coa que rematan os Mercados dos Domingos. Haberá venda de produtos da terra, degustación e música.\nFeira, Horta, Ribadeo\nO vindeiro domingo, 25 de setembro, terá lugar a XIV Feira da Horta, que organizan o Concello e a asociación A Sucadoira. Deste xeito remata a tempada estival dos Mercados dos Domingos, que se celebran de xuño a setembro para potenciar o consumo dos produtos de proximidade e locais. Este domingo haberá venda destes produtos da terra e unha degustación gastronómica. A xornada estará amenizada pola música das gaitas.\nA concelleira de Desenvolvemento Local, Turismo e Comercio, Ana Martínez, dixo que “ao remate de setembro, como cada ano en Ribadeo, poñemos fin á tempada dos Mercados dos Domingos. Facémolo coa Feira do Horta organizada pola asociación de produtores e produtoras de horta A Sucadoira e polo Concello”.\nA edil ribadense...


Femia de Cordulegaster boltonii ovopositando\nPosta exofítica, ovoposición sobre o sustrato de río dunha femia de Cordulegaster boltonii.\nPublicado por Anxos Romeo en 2:07\nFemia androcroma de Anax imperator ovopositando\nNeste vídeo podemos observar unha posta endofítica realizada por esta femia que inserta os ovos na vexetación flotante da charca.\nPublicado por Anxos Romeo en 19:49\nEtiquetas: 99a.Galicia, ANAIMP\nPosta en tándem de Sympetrum flaveolum\nImaxes de posta en tándem de exemplares de Sympetrum flaveolum sobre vexetación terrestre nunha lagoa no Cebreiro.\nPublicado por Anxos Romeo en 14:22\nDetalle importante do pterostigma\nPublicado por Anxos Romeo en 21:38\nEtiquetas: 99a.Galicia, LESBAR\nNunha das primeiras saídas para ver odonatos este ano, Martiño e eu visitamos O Grove.\nNeste día, entre outras especies, vimos varios exemplares de Brachytron pratense na canteira da Lanzada, e nas charcas intradunares.\nBrachytron pratense é un pequeno Anisóptero que adoita ser confundido con algunhas especies do xénero Aeshna, pero o abdome é moito máis curto.\nO macho ten os ollos azuis; ten o tórax verde claro coa parte superior marrón; dúas manchas antehumerais verdes, grandes e estreitas. O abdome é negro brillante con máculas alargadas azul claro, exceptuando no S3, que son verdes. Apéndices anais estreitos, longos, e curvados cara a dentro. Nas imaxes pódemos observar como resalta a presenza de pequenos “pelos” por todo o corpo.\nA femia ten os ollos escuros; tórax marrón con ausencia de manchas antehumerais ou residuais de cor amarela. Abdome negro grisáceo con máculas dobres reducidas amarelas.\nApéndices anais moi longos, rectos e estreitos.\nDistribúese pola costa galega, onde voa a principios da primavera nos principais humidais costeiros.\nFotos na Lanzada, 29 de marzo 2012\nPublicado por Anxos Romeo en 23:38\nEtiquetas: 99a.Galicia, Brachytron pratense, BRAPRA\nNestes dous últimos anos atopáronse na zona de Trevinca e Macizo Central varias poboacións desta especie. Neste enlace ó artigo publicado no Boletín da SEA podedes ler máis información: Primeras Cistas de Lestes sponsa para Galicia.\nLestes sponsa é unha libeliña de cor verde escuro brillante,\nos machos maduros teñen pruiniscencia azul no tórax e nos segmentos abdominais 1,2,9 e 10.\nCaracterística principal: xenitais masculinos cos apéndices inferiores rectos e estreitos.\nNa femia o ovopositor non sobrepasa o último segmento abdominal (S10).\nFotos de Trevinca 2011\nForma recta dos cercos\nPublicado por Anxos Romeo en 22:46\nEtiquetas: 99a.Galicia, LESSPO\nSimetría dun Zygóptero\nExercicio realizado por alumnos de 3º ESO.\nPublicado por Anxos Romeo en 14:36


O reino perdido - Lois Pérez - Nós Diario - Diario de intereses galegos\nA palabra é un lume sen dono. O tempo, unha tristeza sen nome. E o canto, na tradición oral, axúdanos a sentir que vencemos o paso do tempo. Coa palabra centramos a mirada sobre o mundo e dámoslle un sentido que por si só non ten. Ela é a gran broma bufa e abstracta que as persoas temos para burlármonos da morte. E o canto aparece así nun labor, nun fiadeiro, nunha feira, nunha romaría. Ou recollendo as redes do mar, traballando nunha conserveira ou entre as sabas molladas e o arrecendo a xabón dun lavadoiro... Está inscrito na vida e acompaña o noso tránsito por ela.\nAs cancións da tradición oral galega, coma calquera outra, conteñen daquela unha intención informativa: a contemplación da paisaxe, a evocación dun amor ou unha amizade, un conflito, unha mágoa, unha chanza ou unha perda, unha inesperada ledicia... A complexidade dos sentimentos e as relacións humanas. Moitas cancións pérdense pero outras subliman o seu carácter casual e adquiren tamén categoría artística. Pasan a incorporarse entón ao inconsciente colectivo e fixan parte da identidade dun pobo. Transitan así da tradición oral ao que Malraux, segundo Deleuze, define esencialmente como arte. O que resiste o paso do tempo.\nAs cancións fálannos do pasado pero cantámolas no presente. E agardan que alguén as cante no futuro. Elas vomítanse cara a adiante e transcenden o espazo e o tempo. Así que no centro do século vinte e no medio da sociedade industrializada, o verso escrito propio da tradición oral emancipouse tamén no país cara ás augas menos tranquilas do folk, a canción protesta ou o rock.\nO reino perdido. Se unha rapaza hoxe escoita nos seus cascos Sés, Narf, Uxía, Mercedes Peón, A Banda da Loba, Das Kapital, García MC, O Leo, Malandrómeda ou chega de casualidade aos Resentidos ou aos Diplomáticos, ou á historia dun home namorado que morreu na soidade do monte (Berlai)... Escoita tamén o eco dunha tradición. Esta maniféstase e mestúrase de xeitos diversos e complexos na súa variedade, bebendo de moitas fontes distintas.\nMais moito antes diso, as cancións da tradición oral galega agromaron espontaneamente nas fendas do capital, alleas ao circuíto, apegadas á vida cotiá, en delicados ecosistemas que teñen a súa cerna maiormente no rural. E dáse o paradoxo de que nun momento histórico que será lembrado polas agresións continuas á nosa lingua e á nosa cultura e o desleixo do Goberno galego, nunca tantas persoas e colectivos fixeron parte dun labor compartido por preservar, recoller e divulgar este tesouro da tradición oral galega. Neste camiño conxunto a AELG vén desenvolvendo de xeito regular a través da súa Sección de Literatura Oral as Polafías. Un valioso traballo liderado por Antonio Reigosa e o finado Isidro Novo canda outro nutrido grupo de xente, gravado e transcrito, dispoñíbel integramente na web da AELG. Testemuños impagábeis da xente maior dos lugares en todos os recunchos do país, dende o Baixo Miño á Mariña Lucense, dende a montaña de Ourense á Costa da Morte. Cancións, contos, cantos, sucedidos, interpretacións musicais... Lembro ben o relato de Eladio O Cego, nas Pontes. Nacera no Seixo e perdera a vista aos vinte e un anos. Falaba das parroquias e paisaxes da súa nenez. Quedaran soterradas anos despois nese gran furado ao pé da central térmica, por moito tempo a maior mina a ceo aberto de toda Europa. Relataba o traxecto que facía sen ver para visitar a súa namorada: o son dos paxaros, o roce dos valados, o murmurio do regato, o rumor da xente nas casas. E chegaba sempre onda ela, atravesando a memoria por unha terra borrada, primeiro pola cegueira e logo polo furado. Falaba dun paraíso que xa só existía na súa imaxinación. Un compañeiro seu contaba que unha vez andaban a rozar o millo e sorprendeunos a treboada. Marcharon co traballo a medio facer pero ao día seguinte, o millo estaba todo rozado. Fora o Eladio. Preguntáronlle por que o fixera, de noite. O Eladio respondeulles: pra min é sempre de noite.\nQuedam’o reino perdido, cantaba a Concepción do Courel no Romance do Gerinaldo.\nQue o noso canto sobreviva ou se perda é labor de todas.


Un grupo de estudantes, este luns en Santiago. EUROPA PRESS\nAs facultades rexistraron unha afluencia "menor" que outros anos ao combinarse docencia física e telemática\nAs tres universidades galegas abriron este luns as portas dos seus campus para miles de alumnos "sen incidencias" e "con normalidade" dentro da "anormalidad" que supón a pandemia da covid-19. Así, a obrigatoriedade do uso de máscaras e de gardar a distancia interpersoal, ademais da semipresencialidad da docencia, foron as claves do arranque do curso 2020/21.\nE é que o principal obxectivo das tres institucións académicas galegas -Santiago, A Coruña e Vigo- é lograr a máxima asistencia posible ás clases, pero garantindo as condicións de seguridade e o cumprimento das directrices sanitarias e dos protocolos de cada facultade.\nA máis antiga delas, a Universidade de Santiago de Compostela (USC), emitiu recentemente unha resolución na que marcaba que a norma xeral do curso será a docencia presencial, aínda que se combinará, en función de cada titulación e centro, coas solucións telemáticas cando non se poidan cumprir as distancias e en función da evolución da pandemia.\nEn declaracións a Europa Press, o seu xerente, Xabier Ferreira, valora que "case sorprendentemente" o arranque da actividade transcorreu este luns coa "normalidade singular" que permite o coronavirus, incluso en facultades "máis densas", como pode ser a de Dereito.\nNingunha incidencia en Santiago\n"Non houbo ningunha incidencia, polo menos esta mañá. Tanto Campus Norte, como Sur, como Historia están a discorrer con bastante normalidade", resume, aínda que houbo alumnos que non se puideron incorporar no primeiro día por ter que gardar corentena e que o fixeron de xeito telemática.\nAdemais, Ferreira recoñece que o nivel de asistencia ás aulas neste primeiro día foi "menor" que o dun curso normal, posto que este luns estaban convocados "fundamentalmente os de primeiro" de cada titulación. Para a semana que vén, o obxectivo da USC estará posto "ao redor do 50 por cento" de presencialidad.\nOs protocolos da institución compostelá, en palabras do seu xerente, buscan "fundamentalmente tres obxectivos": "Garantir a seguridade das persoas, a rastreabilidad e que, no eventual suposto de que haxa un caso, o impacto sexa o menor posible".\nNo caso de que un estudante ou un docente dea positivo en coronavirus, estudarase "onde estaba, con que alumnos e con que profesor" e, se hai que confinar a persoas, "que sexan o menor número".\nNormalidade, dentro da anormalidad\nNa Universidade da Coruña (UDC), explica a Europa Press o seu reitor, Julio Abalde, o curso tamén arrincou "con normalidade, dentro da anormalidad" que implica unha crise sanitaria.\nNeste sentido, tras realizar esta mañá unha visita realizada ao Campus de Elviña, recoñece que hai "menos alumnos que os que correspondería nun ano normal", dado que "moitos" iniciaron as clases expositivas de forma "remota" e hai facultades que expuxeron a volta ás aulas de forma "graduada".\nO protocolo da universidade herculina, explica o reitor, elaborouse "en base ás instrucións e directrices" das autoridades sanitarias, tanto a nivel estatal como autonómico, e xa se remitiu a todos os 16.000 estudantes e 2.500 traballadores da institución.\nContactos dun positivo\nDeste xeito, a aqueles alumnos e empregados que presenten síntomas ou que estean en contacto cun positivo de covid, indícaselles que "non deben asistir aos centros". "Esa xente tense que quedar no seu domicilio e ten que desenvolver a actividade con teleformación ou teletrabajo", recomenda Abalde.\nDe feito, o reitor asegura que xa houbo acodes que "en días anteriores" ao arranque do curso "comunicaban" que, por estas circunstancias, non podía asistir ás aulas.\nA partir de agora, no caso de que un alumno dea positivo en coronavirus e estea nun centro, terá que indicar á universidade "o momento en que asistiu" ás instalacións para, seguidamente, poder localizar ás persoas coas que mantivo contacto para que se fagan as probas e queden nas súas casas, mantendo a docencia de forma telemática.\nA teleformación realizarase na UDC a través dun novo 'Moodel' de uso obrigatorio para todos os docentes, o sistema 'Teams' e unha actualización da súa 'app' para que sirva de canle de comunicación rápida entre cada centro co seu alumnado.\nEn canto á Universidade de Vigo (UVigo), este luns completou o inicio do curso coa incorporación dos de 1º, aínda que nas dúas anteriores semanas xa había alumnos de 2º, 3º e 4º nos seus centros. O reitor, Manuel Reigosa, explicou que será un curso "diferente", á vez que destacou a "capacidade de adaptación" da institución.\nA súa aposta é "combinar a máxima presencialidad posible cun coidado exquisito da saúde". En concreto, segundo datos da propia universidade, a docencia presencial de ao redor de 20 graos e 30 másteres combinarase cun sistema mixto que alternará entre aulas e Internet. Para iso, a UVigo creou o 'Campus Integra', que permitirá esta alternancia, e puxo en funcionamento o portado de teledocencia 'Moovi'.\nAdemais, implementáronse distintas solucións para permitir o mantemento da distancia de seguridade, como a ampliación de aulas e a instalación en cada asento dun sistema 'QR' que permitirá o rexistro obrigatorio de cada alumno para facilitar a súa localización en caso de detectarse un positivo. Cada centro terá un responsable Covid encargado do rastrexo e do manexo desta información.\nAdemais, co obxectivo de crear "unha contorna segura e comezar o curso cunha foto fixa" da extensión do coronavirus entre a comunidade universitaria, a UVigo realizará a partir desta semana case 3.000 probas PCR ao persoal docente e investigador (PDI) e de administración e servizos (PAS), á parte dunhas 200 probas aleatorias que se realizarán semanalmente e con preferencia no alumnado.\nIllado parte do equipo decanal da Facultade de Humanidades en Ferrol\nParte do equipo decanal da Facultade de Humanidades e Documentación en Ferrol, correspondente á Universidade da Coruña (UDC), atópase illado desde o pasado venres tras dar positivo en coronavirus un dos seus membros.\nNo entanto, segundo aseguran a Europa Press fontes da universidade, o centro abriu este luns as súas portas aos alumnos do novo curso 2020/21 "con normalidade" e co plan de continxencia activado.\nDe acordo con esta folla de ruta, a persoa que se contaxiou de covid-19 está de baixa laboral, mentres que o resto do equipo decanal, que está en illamento tras manter reunións co positivo, comezou o novo curso en teletrabajo.\nPuede ver este artículo en la siguitente dirección /articulo/galicia/curso-universitario-arrinca-incidencias-nos-campus-galegos/20200921204322084708.html


A previa da xornada: O sábado dará o pistoletazo de saída a primeira nacional - Escolas Balonmán Xiria\nA previa da xornada: O sábado dará o pistoletazo de saída a primeira nacional\n23 septiembre, 2021 Jessica Posse\nEn Carballo, ás 20:00 no Vila de Noia, o Calvo Xiria comezará unha nova tempada. Unha liga esixente e con gran nivel, onde os verdinegros veñen con enerxías renovadas e con moitas gañas de pelexar de novo por estas nos postos de privilexio. O adestrador Adrián Dubra analiza con nós este primeiro encontro da tempada:\nVisita Carballo o Saeplast Cañiza, que aspira a mellorar a cuarta praza da tempada anterior e preséntase con moitas caras novas, entre elas dous vellos coñecidos da afección Carballesa, como son Cristian Canosa “ Fary” e Adrián Losón. Un recontro que gardará grandes emocións para os dous antigos integrantes do persoal que tan bo recordo deixaron no seu paso por Carballo.\nEntrada anteriorO Garaysa Xiria gaña en RedondelaEntrada siguienteO Calvo Xiria inicia con bo pé o seu camiño na liga


Published: 13 Decembro 2016\nCreated: 13 Decembro 2016\nEste sábado arrinca a programación do Nadal do Concello de Negreira coa II Quedada BTT Solidaria que organiza a Asociación Deportivo e Cultural Bttavernas, cuxa saída será ás 10 horas dende o Instituto Xulián Magariños, e onde cada participante poderá entregar un quilo de alimentos non percedeiros que posteriormente vai ser remitida aos Servizos Sociais do Concello.\nO domingo 18 pola tarde chega un dos pratos fortes co Gran Festival de Nadal, organizado pola Asociación Cultural e Folclórica Veiga do Cotón, a partires das 18 horas no Auditorio do Centro Sociocultural.\nA actuación dos títeres de Caramuxo, coa obra ¨Feo¨, o martes 20 ás 11 horas no Auditorio, marca as xornadas previas aos días grandes do Nadal, incluíndo o mércores 21 a Audición de Nadal do alumnado da Escola Municipal de Música, ás 19 horas no Auditorio.\nNon faltarán os obradoiros Divernadal, do 22 ó 30 de decembro, polas mañás na entrada ó Centro Sociocultural. De 7 a 11 anos, de 10:30 a 12:00 horas, e de 4 a 6 anos, de 12 a 13.30 horas. O prezo é de 5 euros.\nO xoves 22 haberá un Maratón Solidario de Bike, na Piscina Municipal de Pedra Mámoa, de 17 ás 22 horas. Nestas instalacións celebrarase outro maratón solidario, desta volta de Zumba Kids e Pilates, o venres 23 a partir das cinco da tarde. Tamén o venres 23 haberá un Torneo de Xadrez, de sete a nove da noite na Casa da Cultura.\nUnha das actividades carismáticas do Nadal como é o Belén de Cumios vaise celebrar o sábado día 24 pola mañá coa subida ó monte da Pena. A saída será ás 09:30 horas desde o Campo da Feira, e os interesados deberán anotarse en Cultura e Deportes.\nO luns 26 teremos unha proxección de cine, ás 18 horas no Auditorio e, o martes 27 será a quenda para o teatro coa Escola Municipal, tamén ás seis da tarde no Auditorio.\nXa metidos no novo ano, o luns día 2 haberá cine, ás seis da tarde no Auditorio, mentres que o xoves día 5 chegará a Gran Cabalgada dos Reis Magos, coa recepción ás seis da tarde no balcón da Casa do Concello e remate do percorrido real no Pavillón do Colexio do Coto, coa entrega de agasallos aos nenos/as.\nTorneo de Padel (sábado 7), no Comprexo Deportivo de Pedra Mámoa e, o XXV Torneo de Kárate O Coto (sábado 21), dende as seis da tarde no Pavillón de Pedra Mámoa.\nProgramación de Nadal 2016.pdf


Revolta Irmandinha: Beiras: “Non se poden analizar sempre os fracasos en clave de causas externas”\nBeiras: “Non se poden analizar sempre os fracasos en clave de causas externas”\nTirado de Praza Pública (aquí).\nBeiras, nun intre da entrevista con Praza Pública\nA piques de cumprir os 76 anos, Xosé Manuel Beiras, (Compostela, 1936) vén de iniciar unha singradura que supón calquera cousa menos unha xubilación. Dende A Reboraina de Aguiar, a súa casa, e rodeado de libros, cadros e fotografías que percorren boa parte da súa traxectoria política, o histórico líder nacionalista reflexiona sobre o paso que vén de dar, abandonar un BNG que, lamenta, non foi quen de contribuír a "rexenerar" e co que "non quere guerrear". Aínda cunha certa "dor" derivada da ruptura e coa voz tomada por un incipiente catarro, dise con gañas de deixar atrás a voráxine da primeira semana tras a creba, e de contribuír a "catapultar" un "novo proxecto común" que recolla "o mellor da tradición" do Bloque.\nAnte a Asemblea de 2003 advertiu de que vostede non era “o pai do BNG”. Atendendo a parte de moito do que se vén dicindo nas últimas semanas, especialmente no ámbito mediático, hai quen lle atribúe un rol semellante a ese. A que o atribúe?\nEn rigor, eu fun un dos moitos pais e nais do BNG en 1982. En 2003, cando dei o paso cara a atrás de deixar de ser candidato á presidencia da Xunta e portavoz, o que quería dicir é que eu non era o pai, senón un dos pais e nais. Fanse moitas referencias, eu coido que porque dos cadros dirixentes do BNG que estivemos na fundación e cunha traxectoria anterior son o primeiro que dá o paso de dicir que xa non é a miña casa, xa non podo estar aquí.\nEn todo caso, entendo que os sentimentos que lle suscitou todo este proceso van alén do político e chegan ao persoal e ao emotivo...\nTodo este proceso, non só estes días aínda que estes días dun xeito máis acusado. E non só no meu caso. Hai moitos militantes veteranos que deron este paso e é moi doloroso. O que non se ten moi en conta na outra banda é a reflexión de preguntárense por que xente tan veterana, con tanta traxectoria de traballo dentro da organización, aínda que empezásemos a exercer a crítica e se opinase que nos pasábamos, damos este paso e que custe ten para nós no plano emotivo. Hai tamén unha sensación de alivio, porque era bastante tortura nos últimos tempos, unha situación bastante dramática, estar tentando persuadir sobre que había que abordar certas cuestións, que se aceptase que tiñamos parte de razón.\nTense situado como a primeira crise significativa do BNG no entorno dos anos 2001 e 2002, na asemblea da Coruña. Que diferenzas hai entre o sucedido daquela e as solucións que se atoparon e o acontecido dende 2009 ata a actualidade?\nA diferenza sobre todo débese a en que fase dun proceso se sitúa un e outro caso. O 2009 foi a última oportunidade que houbo no BNG de tirar leccións dos resultados das eleccións nas que foi derrotada a coalición do Goberno bipartito pola perda dun escano do Bloque. Sempre hai causas externas, por suposto, pero o que non se pode facer é sempre facer a diagnose dun retroceso ou dun fracaso en clave de causas externas. A min chegaba un momento en que me lembraba aquilo que nos contaban no Bacharelato, nos tempos do franquismo, da Armada Invencible. “Yo no mandé a mi armada a luchar contra los elementos”. Moi ben, pero os elementos tamén os padecía a flota inglesa e non lle pasou o que á Armada Invencible. Na nosa Asemblea de hai un ano xa chegamos á conclusión de que había que tentalo por última vez e, se non se entendía, non tiñamos sitio. Cando iso foi presentado formalmente ao Consello Nacional houbo inicialmente un certo proceso de comprensión coa comisión paritaria dos textos, a apertura dun proceso de asembleas deliberativas, aceptouse que volvese a asemblea de militantes... Pero a partir de que se convocan as eleccións ás Cortes, e unha vez que afortunadamente, os resultados din que o BNG e polo tanto Galiza mantén a presenza con dous escanos, a conclusión á que chegou a ApU, a UPG, foi que non había nada que modificar e quen teimase en modificar algo convertíase nun rebelde e nun inimigo interior.\nNaquela altura, hai unha década, atribuíaselle a certas partes da militancia un proceso de moderación, na cuestión nacional e no eixo esquerda-dereita. É posible equiparalo ao acontecido nese paso polo Goberno galego?\nIso é consecuencia do proceso de modificación e deturpación do deseño e do funcionamento inicial do BNG, que entre 1985 e 1993 cobra realidade plena coa integración de sectores do nacionalismo que estaban fóra. Aí hai un abano moi amplo que vai dende o marxismo leninismo ata un centro progresista. A cuestión non é se se modera o BNG ou non, é que sexa quen de actuar na resultante dese conxunto diverso de lecturas dun proxecto común. Cando empeza a deturparse iso e empeza a haber un foco que se erixe en posuidor da verdade e tende a bipolarizarse e aí empeza o xogo. Éntrase no Goberno, empezan as acusacións e despois dáselles a volta, ata o punto de que a Asemblea Nacional ao final parecía unha asemblea da ApU máis que unha asemblea do BNG.\nDi que o EI se deu unha última oportunidade na Asemblea de hai un ano. Que reflexión fixeron para decidir concretar esa última oportunidade concorrendo á Asemblea e facéndoo con Máis Galiza, malia á distancia ideolóxica que existe?\nNós comezamos como Encontro Irmandiño, porque Máis Galiza, dende a Asemblea de 2009 en realidade convivía, compartían a Executiva. Nós estábamos tendo moita paciencia para tentalo dentro, pero parte dos continxentes do Encontro e dos nosos arredores dicían que non había nada que facer. Nós, queríamos incardinar nunha alternativa, xuntar forzar variadas, para persuadilos de que o tema central era a renovación e a rexeneración. Iso foi o que deu lugar a un proceso de diálogo na procura de demostrarmos que dentro do BNG había sectores que eramos quen de poñernos de acordo dentro da nosa diversidade, das nosas diferenzas ideolóxicas. Fomos quen de ceder, facer algo así como unha demostración de que sectores moi amplos do BNG eramos quen de facer o que nós reclamábamos que se fixese no conxunto do BNG. Creo que iso foi o que puxo en marcha o efecto de bóla de neve de asistencia á Asemblea de xente desencantada que acabou apoiando a nosa alternativa e que deu lugar ao empate técnico coa ApU.\nA decisión de rachar co BNG recibiu críticas en tons diversos nestes días. Acúsaselles de falta de lealdade e de non aceptar a democracia interna...\nEn canto ás acusacións de falta de lealdade, levámolas padecido tanto tempo que xa non nos sorprende. Pero nós agora estamos noutra fase. Rematou. As diatribas co BNG remataron, porque o resultado e a decisión están á vista, é saírmonos do BNG e non ten ningún sentido continuar en regueifas e leas. Agora, iso si, a lectura de que marchamos porque perdemos, pois si, porque perdemos, marchamos. Porque nós non fomos na procura de cotas de poder. Tampouco era unha discusión sobre as liñas de política táctica que ten que trazar a Asemblea. Había un asunto previo, este BNG así non serve, nós non podemos estar dentro. Unha vez que iso non sae, non se trata de que perdamos a votación. É que nesas condicións, coas teses aprobadas que exclúen a quen discrepe, coas regras de xogo que se manteñen nós chegamos á conclusión de que non se dan as condicións para continuar tentando a rexeneración do BNG. Pero non é por un resultado. Desde un punto de vista estrito dos resultados hai un empate técnico, é todo un éxito. Pero non era iso o que estaba en xogo. Por iso decidimos marchar, aparte de que a democracia é unha cousa e a aritmética, outra.\nSinala que no EI se deu un debate no que parte da base apostou por marchar antes. Cre que Máis Galiza vive agora un proceso semellante?\nMáis Galiza é un espazo máis grande e heteroxéneo que o EI. Polo tanto, precisa máis tempo para resolver a cuestión. Saben perfectamente, porque o dixemos durante o proceso que nos conduciu á alternativa interna e na Asemblea, que para nós aquilo non era conxuntural, tiñamos vocación de que consolidase. Pero non queremos interferir nas dinámicas nin facer cábalas sobre que decisión toman. Hai que deixar que as cousas vaian polo seus pasos.\nEtiquetas: Encontro Irmandinho, Galiza, IV Asemblea Nacional, nacionalismo galego, Xosé Manuel Beiras Torrado